K O R R A L D U S

Haapsalu,					                                      11. juuli 2012 nr 432

Projekteerimistingimuste kinnitamine 
(F.J.Wiedemanni tn 14, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus F.J.Wiedemanni tn 14 kinnistul asuva hoone remondi ja fassaadide restaureerimisprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus F.J.Wiedemanni  tn 14 kinnistul asuva hoone remondi ja fassaadide restaureerimisprojekti projekteerimistingimused nr 19-12 (lisatud).
2.	Korraldus teha teatavaks Barensholm OÜ`le (arto.autio@bravecapital.ee) korralduse koopia saatmisega e-posti teel.
3.	Korraldus jõustub teatavakstegemisest.

Andreas Rahuvarm   
Aselinnapea linnapea ülesannetes 				Erko Kalev
				Linnasekretär

                                                                         Lisa 
Haapsalu Linnavalitsuse 
                                                                                         11.07.2012.a.
                                                                                                              korraldusele nr 432

PROJEKTEERIMISTINGIMUSED NR 19-12
OLEMASOLEVA HOONE REMONDIPROJEKTI  JA FASSAADIDE RESTAUREERIMISPROJEKTI KOOSTAMISEKS HOONESTATUD KINNISTULE.

ASUKOHT     	        F.J.Wiedemanni tn 14, Haapsalu, Läänemaa 
                                           Haapsalu muinsuskaitseala reg nr 27013
KINNISTU     
katastritunnus:                   18301:003:0970
registriosa number:            157234/15724 
pindala:                              1006m2
omanik:                              Barensholm OÜ

1.	Projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	 Kehtiv detailplaneering: kinnistul puudub kehtiv detailplaneering.
1.4	 Kinnistu sihtostarve: ühiskondlike ehitiste maa.
1.5	Kinnistu üldplaneeringu järgne juhtfunktsioon: kinnistu asub piirkonnas, mille 
juhtfunktsiooniks on elamu- ja asutustemaa. Kinnistu sihtotstarve kuulub muutmisele kasutusloa alusel.
1.6	Kinnistul paiknevate ehitiste loetelu ehitisregistri andmetel: asutushoone (reg nr 
105001693).
1.7	MKA poolt kooskõlastatud (nr 18399) muinsuskaitse eritingimused, mille kohaselt on lubatud hoone ümber projekteerida korterelamuks. 

2.	Linnaehituslikud ja arhitektuursed nõuded projekteerimiseks
2.1	ÜLDIST: käesolevate tingimuste alusel projekteeritakse olemasoleva hoone remont ja fassaadide restaureerimine. Hoone ruumijaotust muudetakse osaliselt  (hoone projekteeritakse korterelamuks).  Käesolevate tingimuste alusel hoonet ei laiendata. 
2.2	HOONESTUSALA: olemasolev. 
2.3	HOONE KAUGUS TÄNAVAPOOLSEST KRUNDIPIIRIST: olemasolev. 
2.4	KRUNDI LUBATAV SUURIM EHITUSALUNE PIND: olemasolev, ehitusalust pinda ei suurendata.
2.5	EHITISTE LUBATUD SUURIM KÕRGUS: hoone kõrgust ei muudeta. 
2.6	KORRUSTE ARV: keldrikorrus + kolm korrust. 
2.7	KATUSETÜÜP: hoonel säilib olemasolev murdkelpkatus.
2.8	KATUSEKALLE: hoonel säilib olemasoleva katuse räästanurk. 
2.9	KATUSEKATE: hoonel on traditsioonilises mõõdus tsinkpleki tahvlitest käsitsi valtsituna paigaldatud katusekate. Katusekate vajab remonti ja selle võib asendada sama tüübilise plekk-kattega (traditsioonilises mõõdus 71x142 cm tsinkpleki tahvlitest, käsitsi valtsituna paigaldatud katusekate, sottrennidega). Säilitada katuse ehisdetailid. Korstnate remontimisel taastada korstnapitside profileering.
2.10	HARJAJOON/RÄÄSTAJOON: olemasolev.  
2.11	AKNAD: uued puitraamidega aknad projekteerida olemasolevas suuruses ja klaasijaotusega, eeskujuks säilinud algupäraste akende detailid.  
2.12	VÄLISUKSED: 
-	algupärane peauks – restaureerida;
-	teised välisuksed - projekteerida hoonega sobivad uued uksed.
2.13	VÄLISVIIMISTLUS: krohv ja värv, materjal ja värvitoonid täpsustada vastavalt fassaadi viimistluskihtide sondaažile. Välisviimistluse värvitoonid esitada vaadetel. Peale fassaadide remonti paigaldada tagasi olemasolevad lipuhoidjad. 
2.14	PIIRDED JA VÄRAVAD: projekteerida piirded ja väravad, soovitavalt olemasolevate piirete remont (krohvitud müüritised + tihe puitplank ja väravad). 
2.15	PARKIMINE: parkimine kavandada kinnistule, korteri kohta vähemalt üks parkimiskoht (soovitavalt 1,5 kohta).
2.16	HEAKORD: projekteerida õueala katendid, haljastus, prügikonteinerite asukoht, välisvalgustus jms. Näha ette maja välisseinale liiga lähedal kasvava vahtra maha võtmine.  
2.17	TULEOHUTUS: Tagada ehitise vastavus tuleohutusnõuetele.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Muinsuskaitseamet, Lääne-Eesti  Päästekeskus. 

4.	Insenertehnilised nõuded projekteerimisele
4.1	Eriosade projekteerimiseks  taotleda võrguvaldajatelt tehnilised tingimused. 

5.	Muud nõuded
5.1	Projekt peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Energiatõhususe miinimumnõudeid (MKM 20.12.2007 määrus nr 258) täita projektis ulatuses ja viisil, mis ei ole vastuolus Muinsuskaitseseadusega. 
5.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.4	Projektis peavad olema selgelt välja toodud ümberehitatavad konstruktsioonid. 
5.5	Asendiplaan koostada topo-geodeetilisel alusplaanil koos tehnovõrkudega mõõtkavas M1:50 (mõõdistus mitte vanem kui kaks aastat). 
5.6	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 
Käesolevad tingimused on kehtivad kahe aasta jooksul alates nende kinnitamisest.